CELEX: 32015R2047
Language: da
Date: 2015-11-16 00:00:00
Title: Kommissionens gennemførelsesforordning (EU) 2015/2047 af 16. november 2015 om forlængelse af godkendelsen af aktivstoffet esfenvalerat, som kandidat til substitution, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

17.11.2015   
            
            
               DA
            
            
               Den Europæiske Unions Tidende
            
            
               L 300/8
            
         KOMMISSIONENS GENNEMFØRELSESFORORDNING (EU) 2015/2047
   af 16. november 2015
   om forlængelse af godkendelsen af aktivstoffet esfenvalerat, som kandidat til substitution, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 24 sammenholdt med artikel 20, stk. 1, og
   ud fra følgende betragtninger:
   
               (1)
            
            
               Godkendelsen af aktivstoffet esfenvalerat, jf. del A i bilaget til Kommissionens gennemførelsesforordning (EU) nr. 540/2011 (2), udløber den 30. juni 2016.
            
         
               (2)
            
            
               Der blev i overensstemmelse med artikel 4 i Kommissionens forordning (EU) nr. 1141/2010 (3) indgivet en ansøgning om forlængelse af optagelsen af esfenvalerat i bilag I til Rådets direktiv 91/414/EØF (4) inden for den tidsfrist, der er fastsat i den nævnte artikel.
            
         
               (3)
            
            
               Ansøgeren indsendte de supplerende dossierer, som kræves i henhold til artikel 9 i forordning (EU) nr. 1141/2010. Den rapporterende medlemsstat fandt, at ansøgningen var fuldstændig.
            
         
               (4)
            
            
               Den rapporterende medlemsstat udarbejdede en vurderingsrapport vedrørende forlængelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 30. juli 2013.
            
         
               (5)
            
            
               Autoriteten fremsendte vurderingsrapporten vedrørende forlængelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde det supplerende sammenfattende dossier tilgængeligt for offentligheden.
            
         
               (6)
            
            
               Den 22. oktober 2014 meddelte autoriteten Kommissionen sin konklusion om (5), hvorvidt esfenvalerat kan forventes at opfylde godkendelseskriterierne i artikel 4 i forordning (EF) nr. 1107/2009. Kommissionen forelagde udkastet til den reviderede vurderingsrapport om esfenvalerat for Den Stående Komité for Planter, Dyr, Fødevarer og Foder den 20. marts 2015.
            
         
               (7)
            
            
               Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, fastslået, at godkendelseskriterierne i artikel 4 er opfyldt. Disse godkendelseskriterier anses derfor for at være opfyldt.
            
         
               (8)
            
            
               Risikovurderingen for forlængelse af godkendelsen af esfenvalerat er baseret på et begrænset antal repræsentative anvendelsesformål, hvilket dog ikke begrænser, til hvilke anvendelsesformål plantebeskyttelsesmidler, der indeholder esfenvalerat, kan godkendes. Anvendelsen bør derfor ikke fortsat begrænses til anvendelse som insekticid.
            
         
               (9)
            
            
               Kommissionen betragter imidlertid esfenvalerat som kandidat til substitution i medfør af artikel 24 i forordning (EF) nr. 1107/2009. Esfenvalerat er et toksisk stof i henhold til henholdsvis punkt 3.7.2.2 og 3.7.2.3 i bilag II til forordning (EF) nr. 1107/2009, da biokoncentrationsfaktoren er på over 2 000 og nuleffektkoncentrationen ved langtidseksponering for saltvands- eller ferskvandsorganismer er på under 0,01 mg/l. Esfenvalerat opfylder derfor betingelsen i punkt 4, andet led, i bilag II til forordning (EF) nr. 1107/2009.
            
         
               (10)
            
            
               Godkendelsen af esfenvalerat, som kandidat til substitution, bør derfor forlænges.
            
         
               (11)
            
            
               I henhold til artikel 20, stk. 3, i forordning (EF) nr. 1107/2009 sammenholdt med artikel 13, stk. 4, i samme forordning bør bilaget til Kommissionens gennemførelsesforordning (EU) nr. 540/2011 derfor ændres.
            
         
               (12)
            
            
               Udløbsdatoen for esfenvalerat blev forlænget ved Kommissionens gennemførelsesforordning (EU) 2015/1885 (6) for at gøre det muligt at afslutte fornyelsesprocessen, inden stoffet udløber. Da der er blevet truffet afgørelse om fornyelse forud for den oprindelige udløbsdato, bør nærværende forordning imidlertid anvendes fra dagen efter den oprindelige udløbsdato —
            
         
               (13)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Forlængelse af godkendelsen af aktivstoffet som kandidat til substitution
   Godkendelsen af aktivstoffet esfenvalerat, som kandidat til substitution, forlænges som fastsat i bilag I.
   Artikel 2
   Ændringer af gennemførelsesforordning (EU) nr. 540/2011
   Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 3
   Ikrafttrædelse og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
   
      (3)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).
   
      (4)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).
   
      (5)  EFSA Journal (2014);12(11):3873. Foreligger online: www.efsa.europa.eu
   
      (6)  Kommissionens gennemførelsesforordning (EU) 2015/1885 af 20. oktober 2015 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 2,4-D, acibenzolar-s-methyl, amitrol, bentazon, cyhalofopbutyl, diquat, esfenvalerat, famoxadon, flumioxazin, DPX KE 459 (flupyrsulfuron-methyl), glyphosat, iprovalicarb, isoproturon, lambda-cyhalothrin, metalaxyl-M, metsulfuronmethyl, picolinafen, prosulfuron, pymetrozin, pyraflufen-ethyl, thiabendazol, thifensulfuron-methyl og triasulfuron (EUT L 276 af 21.10.2015, s. 48).
   
      BILAG I
      
                  Almindeligt anvendt navn, identifikationsnr.
               
               
                  IUPAC-navn
               
               
                  Renhed (1)
                  
               
               
                  Godkendelsesdato
               
               
                  Udløbsdato for stoffets godkendelse
               
               
                  Særlige bestemmelser
               
            
                  Esfenvalerat
                  CAS-nr.: 66230-04-4
                  CIPAC-nr.: 481
               
               
                  
                     (S)-α-Cyan-3-phenoxybenzyl-(S)-2-(4-chlorphenyl)-3-methylbutyrat
               
               
                  830 g/kg
                  Urenheden toluen må højst udgøre 10 g/kg i det tekniske materiale.
               
               
                  1. januar 2016
               
               
                  31. december 2022
               
               
                  Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om esfenvalerat, særlig tillæg I og II.
                  Ved denne samlede vurdering skal medlemsstaterne være særlig opmærksomme på:
                  
                              —
                           
                           
                              den risiko, som esfenvalerat og de to 2SαR-isomerer af fenvalerat udgør for vandorganismer, herunder bioakkumulering via fødekæden
                           
                        
                              —
                           
                           
                              risikoen for honningbier og leddyr, der ikke er målarter
                           
                        
                              —
                           
                           
                              beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold.
                           
                        Anvendelsesbetingelserne skal omfatte risikobegrænsende foranstaltninger, hvis det er relevant.
               
            
         (1)  Den reviderede vurderingsrapport indeholder yderligere oplysninger om aktivstoffets identitet og specifikation.
   
   
      BILAG II
      I bilaget til gennemførelsesforordning (EU) nr. 540/2011 foretages følgende ændringer:
      
                  1)
               
               
                  I del A udgår oplysningerne om nr. 10, esfenvalerat.
               
            
                  2)
               
               
                  I del E tilføjes følgende:
                  
                               
                           
                           
                              Almindeligt anvendt navn, identifikationsnr.
                           
                           
                              IUPAC-navn
                           
                           
                              Renhed (1)
                              
                           
                           
                              Godkendelsesdato
                           
                           
                              Udløbsdato for stoffets godkendelse
                           
                           
                              Særlige bestemmelser
                           
                        
                              »2
                           
                           
                              Esfenvalerat
                              CAS-nr.: 66230-04-4
                              CIPAC-nr.: 481
                           
                           
                              
                                 (S)-α-Cyan-3-phenoxybenzyl-(S)-2-(4-chlorphenyl)-3-methylbutyrat
                           
                           
                              830 g/kg
                              Urenheden toluen må højst udgøre 10 g/kg i det tekniske materiale.
                           
                           
                              1. januar 2016
                           
                           
                              31. december 2022
                           
                           
                              Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om esfenvalerat, særlig tillæg I og II.
                              Ved denne samlede vurdering skal medlemsstaterne være særlig opmærksomme på:
                              
                                          —
                                       
                                       
                                          den risiko, som esfenvalerat og de to 2SαR-isomerer af fenvalerat udgør for vandorganismer, herunder bioakkumulering via fødekæden
                                       
                                    
                                          —
                                       
                                       
                                          risikoen for honningbier og leddyr, der ikke er målarter
                                       
                                    
                                          —
                                       
                                       
                                          beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold.
                                       
                                    Anvendelsesbetingelserne skal omfatte risikobegrænsende foranstaltninger, hvis det er relevant.«
                           
                        
            
         (1)  Den reviderede vurderingsrapport indeholder yderligere oplysninger om aktivstoffets identitet og specifikation.